--- --------------καθ--ας [απ]αγγελο[υσιν υ]μιν και οι πρεσβευται περι των αυτων ερρωσθε. γνωμη βουλευτων επειδη ηλιοδωρος διοδωρου του λεοντος πολλας και μεγαλας χρειας παρεισχηται τωι δημωι κοινηι τε και ιδιαι εκαστον των πολιτων ευεργετων και πρεσβευων πολλα συνκατεσκευακεν των προς δοξαν και τιμην ανηκοντων αμα δε και λυσιτελων ου μονον παρ ημιν ποιουμενος τας αποδειξεις της αυτου καλοκαγαθιας αλλα και εν τοις πεμπομενοις δικαστηριοις υπο του δημου εις τας αλλας πολεις δυνατως και επιεικως εν εκαστοις αναστρεφομενος δι ο και τετευχεν στεφανων και τιμων ενδοξων ινα δε και οι πολιται φαινωνται τιμωντες τους αγαθους των ανδρων δεδοχθαι τηι βουληι και τωι δημωι στεφανωσαι αυτον χρυσωι στεφανωι και εικονι χαλκηι αναγραψαι δε και το ψηφισμα την δε επιμελειαν τουτων ποιησασθαι τους στρατηγους.
Lyd. — Sardis (Sart) — ca. 200-150 BC (after 188?) — P. Gauthier, Nouvelles Inscriptions II (1989) 113, 4 — SEG 43.862 (cf.)
 ca. 200-150 BC (after 188?) 